ວັນທີ 25 ທັນວາ ຢູ່ນະຄອນ ຮ່າຕຽນ, ແຂວງກຽນຢາງ, ຄະນະພະນັກງງານ ຄະນະສະເພາະກິດປະຕິບັດໜ້າທີ່ໂຮມອັດຖິທະຫານທີ່ເສຍສະຫຼະຊີວິດເພື່ອຊາດ, ນັກຮົບອາສາສະໝັກ ຫວຽດນາມ ຢູ່ແຂວງກຽນຢາງ ໄດ້ຈັດພິທີລົງນາມການຮ່ວມມືຊອກຫາ, ຄົ້ນພົບ ແລະ ນຳອັດຖິທະຫານທີ່ເສຍສະຫຼະຊີວິດເພື່ອຊາດ, ນັກຮົບອາສາສະໝັກ ແລະ ນັກຊ່ຽວຊານ ຫວຽດນາມ ເຊິ່ງເສຍສະຫຼະຊີວິດຢູ່ກຳປູເຈຍ ກັບຄືນບ້ານເກີດເມືອງນອນ.
ຕາມບົດບັນທຶກຂໍ້ຕົກລົງ, ສອງຝ່າຍໄດ້ສືບຕໍ່ຊີ້ນຳໃຫ້ແກ່ບັນດາກຳລັງປະຕິບັດໜ້າທີ່ ແລະ ເພີ່ມທະວີວຽກງານໂຄສະນາໄປຍັງອຳນາດການປົກຄອງທຸກຂັ້ນ ແລະ ປະຊາຊົນທ້ອງຖິ່ນ ເຂົ້າໃຈສົນທິສັນຍາເຊິ່ງໄດ້ຮັບການລົງນາມຈາກ ລັດຖະບານ ຫວຽດນາມ - ກຳປູເຈຍ, ຂົນຂວາຍພະນັກງານ ແລະ ປະຊາຊົນຕັ້ງໜ້າສະໜັບສະໜູນ, ປະກາດຂໍ້ມູນຂ່າວກ່ຽວກັບສຸ້ສານ, ອັດຖິທະຫານອາສາສະໝັກ ແລະ ນັກຊ່ຽວຊານ ຫວຽດນາມ ທີ່ເສຍສະຫຼະຊີວິດ ຢູ່ບັນດາທ້ອງຖິ່ນ. ພ້ອມທັງ ສ້າງເງື່ອນໄຂສະດວກ ໃຫ້ແກ່ກອງຮ້ອຍ K92, ກອງບັນຊາການທະຫານແຂວງກຽນຢາງ ປະຕິບັດໜ້າທີ່ທີ່ໄດ້ມອບໝາຍໃຫ້ເປັນຢ່າງດີ ບັນລຸໄດ້ໝາກຜົນທີ່ດີໃນບັນດາບໍລິເວນ.
ທ່ານພັນເອກ ດ່າມກຽນທຶ໊ກ, ຜູ້ບັນຊາການກອງບັນຊາການທະຫານ, ຮອງຫົວໜ້າຄະນະປະຈຳຄະນະສະເພາະກິດແຂວງ ກຽນຢາງໃຫ້ຮູ້ວ່າ: ນັບແຕ່ເວລາປະຕິບັດສົນທິສັນຍາລະຫວ່າງ ສອງລັດຖະບານ ປະເທດ ສາທາລະນະລັດ ສັງຄົມນິຍົມຫວຽດນາມ ແລະ ລັດຖະບານລາຊະອານາຈັກກຳປູເຈຍ ໄດ້ລົງນາມໃນວັນທີ 28 ສິງຫາ 2020 ຢູ່ນະຄອນຫຼວງ Phnom Penh, ລາຊະອານາຈັກກຳປູເຈຍ ມາຮອດປັດຈຸບັນ, ກອງ K92, ກອງບັນຊາການທະຫານ ແຂວງກຽນຢາງ ໄດ້ຊອກຫາ, ທ້ອນໂຮມ ແລະ ນຳອັດຖິນັກຮົບເສຍສະຫຼະຊີວິດເພື່ອຊາດກັບຄືນປະເທດ 2060 ຊຸກ. ໃນໄລຍະລະດູແລ້ງ ປີ 2019 – 2020 ຢູ່ບັນດາແຂວງ Koh Kong, Preah Shihanuok, Kam Pot, Kep ຄົ້ນພົບໄດ້ ອັດຖິ 17 ຊຸດ. ເພື່ອບັນລຸໄດ້ໝາກຜົນດັ່ງກ່າວແມ່ນຕ້ອງມີການສົມທົບຢ່າງແໜ້ນແຟ້ນ, ການຊ່ວຍເຫຼືອຈາກການນຳທຸກຂັ້ນ, ອຳນາດການປົກຄອງ, ຄະນະສະເພາະກິດ, ກຳລັງປະກອບອາວຸດ ແລະ ປະຊາຊົນບັນດາແຂວງເພີ່ອນມິດໃນການຮັກສານດູແລສຸ້ສານ, ເກັບໂຮມ, ສະໜອງຂໍ້ມູນ, ນຳທາງ, ປົກປ້ອງຊ່ວຍເຫຼືອກອງ K92 ຊອກຫາ, ທ້ອນໂຮມອັນຖິນັກຮົບອາສະສາໝັກ ແລະ ນັກຊ່ຽວຊານ ຫວຽດນາມ ກັບປົງສົບຢູ່ບ້ານເກີດເມືອງນອນ.
ບຸນຄົງ